
Uznesenie Najvyšší súd Slovenskej republiky v právnej veci žalobcu: T.. Y. Š., nar. XX.XX.XXXX, bytom XXX XX P. B. O., U. XXXX/XX, právne zastúpený: Advokátska kancelária ŠKODLER & PARTNERS, s.r.o., Dobšinského 12, 811 05 Bratislava, IČO: 47 238 232, proti žalovanej: Sociálna poisťovňa, ústredie, so sídlom Ul. 29. augusta č. 8-10, Bratislava, o preskúmanie zákonnosti postupu a rozhodnutia žalovanej č. 42486-3/2017-BA zo dňa 13.09.2017, v konaní o kasačnej sťažnosti sťažovateľa (žalobcu) proti rozsudku Krajského súdu v Prešove, č. k. 5Sa/24/2017-79 zo dňa 07.03.2019, takto rozhodol: Najvyšší súd Slovenskej republiky v konaní vedenom na najvyššom súde pod sp. zn. 9Sžsk/73/2019 pokračuje. odôvodnenie: 1. Žalobca sa v konaní domáhal preskúmania rozhodnutia žalovanej č. 42486-3/2017-BA zo dňa 13.09.2017, ktorým bolo odvolanie žalobcu zamietnuté a potvrdené rozhodnutie Sociálnej poisťovne, pobočka Vranov nad Topľou, č. 15932-3/2017-VT z 10.05.2017 o tom, že žalobcovi povinné nemocenské poistenie a povinné dôchodkové poistenie nezaniklo dňa 30.09.2007, ale zaniklo dňa 30.06.2009. 2. Krajský súd v Prešove rozsudkom č. k. 5Sa/24/2017-79 zo dňa 07.03.2019 podľa § 190 Správneho súdneho poriadku (ďalej len „SSP“) žalobu žalobcu ako nedôvodnú zamietol a účastníkom konania náhradu trov konania nepriznal. 3. Proti rozsudku krajského súdu podal kasačnú sťažnosť žalobca z dôvodu podľa § 440 ods. 1 písm. g) SSP a navrhol rozsudok krajského súdu zrušiť a vec mu vrátiť na ďalšie konanie. 4. Uznesením Najvyššieho súdu Slovenskej republiky sp. zn. 9Sžsk/73/2019 zo dňa 29.04.2020 bolo konanie v predmetnej veci prerušené do právoplatného skončenia konania Veľkého senátu Najvyššieho súdu Slovenskej republiky vedeného pod sp. zn. 1Vs/3/2019. 5. Podľa § 100 ods. 3 SSP, ak je konanie prerušené, nevykonávajú sa procesné úkony a neplynú lehoty podľa tohto zákona. Len čo odpadne prekážka, pre ktorú sa konanie prerušilo, alebo uplynul čas, na ktorý sa konanie prerušilo, predseda senátu aj bez návrhu uznesením rozhodne o pokračovaní v konaní. Ak sa v konaní pokračuje, začínajú lehoty plynúť znova. 6. Dňa 24.11.2020 Veľký senát Najvyššieho súdu Slovenskej republiky v konaní vedenom pod sp. zn. 1Vs/3/2019 rozhodol o zamietnutí kasačnej sťažnosti, v dôsledku čoho odpadla prekážka, pre ktorú bolo konanie vedené na tunajšom súde pod sp. zn. 9Sžsk/73/2019 prerušené. 7. Kasačný súd preto v súlade s ustanovením § 100 ods. 3 SSP rozhodol o pokračovaní v konaní o právnej veci žalobcu.
8. Toto rozhodnutie bolo prijaté pomerom hlasov 3 : 0. Poučenie: Proti tomuto uzneseniu nie je prípustný opravný prostriedok.

